User:JameelAttarivlogs

मुख्यमन्त्री चिरंजीवी स्वास्थ्य बीमा योजना Mukhya Mantri Chiranjeevi Bima yojna

दोस्तों, आज हम बात करेंगे, मुख्यमन्त्री चिरंजीवी स्वास्थ्य बीमा योजना के बारे में:-

माननीय मुख्यमन्त्री अशोक गहलोत द्वारा प्रदेश के नागरिकों के लिए नई योजना मुख्यमन्त्री चिरंजीवी स्वास्थ्य बीमा योजना के नाम से 1 अप्रैल 2021 को शुरू की गई है। मुख्यमन्त्री चिरंजीवी स्वास्थ्य बीमा योजना में प्रदेश में हर परिवार को अस्पताल में भर्ती होने पर निःशुल्क इलाज के लिए 5 लाख रूपये तक का बीमा कवर दिया गया है। मुख्यमन्त्री चिरंजीवी स्वास्थ्य बीमा योजना के बारे में राष्ट्रीय खाद्य सुरक्षा अधिनियम व सामाजिक एवं आर्थिक जनगणना 2011 के पात्र परिवारों, लघु व सीमान्त कृषक व संविदाकर्मियों का पूरा बीमा प्रीमियम राज्य सरकार देगी। अन्य परिवार 850 रूपये प्रतिवर्ष के प्रीमियम पर योजना का फायदा ले सकते है। 1 अप्रैल 2021 से योजना के लिए पंजीकरण शुरू हो गया है। 1 मई 2021 से योजना का लाभ मिलना शुरू हो जाएगा।

मुख्यमन्त्री चिरंजीवी स्वास्थ्य बीमा योजना मे मिलने वाले लाभ

चिन्हित सामान्य बीमारियों के लिए 50 हजार रूपये व गंभीर बीमारियों के लिए 4 लाख 50 हजार रूपये प्रतिवर्ष बीमा कवर मिलेगा। विभिन्न बीमारियों के 1576 पैकेज योजना में शामिल किये गये हैं। योजना से जुडे़ सरकारी व निजी अस्पतालों में लाभार्थी परिवार निःशुल्क उपचार ले सकते हैं। मरीज के अस्पताल में भर्ती होने से पांच दिन पहले का और डिस्चार्ज होने के बाद 15 दिनों का चिकित्सा खर्च निःशुल्क पैकेज में शामिल है।

मुख्यमन्त्री चिरंजीवी स्वास्थ्य बीमा योजना के लिए योग्य कौन है (बजट घोषणा 2021-22) के अनुसार

श्रेणी:- 1 राष्ट्रीय खाद्य सुरक्षा अधिनियम के पात्र परिवार श्रेणी:- 2 सामाजिक एवं आर्थिक जनगणना 2011 के पात्र परिवार श्रेणी:- 3 संविदा कार्मिक श्रेणी:- 4 लघु व सीमान्त कृषक श्रेणी:- 5 वे अन्य परिवार जो राज्य/केन्द्र सरकार के द्वारा मेडिक्लेम/मेडिकल अटेन्डेस नियमों के अन्तर्गत लाभ नहीं ले रहे हैं, प्रीमियम का 50 प्रतिशत भुगतान कर योजना में शामिल हो सकते हैं।

मुख्यमन्त्री चिरंजीवी स्वास्थ्य बीमा योजना का लाभ लेने के लिए पंजीकरण की प्रक्रिया

1 अप्रैल 2021 से पंजीकरण शुरू हो चुका है। योजना के लिए पात्र परिवार को रजिस्ट्रेशन पोर्टल पर पंजीकरण करवाना जरूरी होगा। पंजीयन करवाने के लिए जनआधार कार्ड/जन आधार की पंजीयन रसीद और आधार कार्ड होना अनिवार्य है। पंजीकरण के लिए ओ0टी0पी0/बायोमेट्रिक वेरिफिकेशन किया जाएगा।

मुख्यमन्त्री चिरंजीवी स्वास्थ्य बीमा योजना मे पंजीयन किनका किया जाना है:-

श्रेणी:- 1 राष्ट्रीय खाद्य सुरक्षा अधिनियम के पात्र परिवार:-

ये लाभार्थी पूर्व मे ही जनआधार कार्ड से जुडे़ हुए हैं अतः इनका पंजीयन नहीं किया जाना है।

श्रेणी:- 2 सामाजिक एवं आर्थिक जनगणना 2011 के पात्र परिवार:- ये लाभार्थी पूर्व मे ही जनआधार कार्ड से जुडे़ हुए हैं अतः इनका पंजीयन नहीं किया जाना है।

श्रेणी:- 3 संविदा कार्मिकः- संविदाकर्मी स्वय्ं Online अथवा ई-मित्र से पंजीयन करवा सकेगें। जिसे सम्बन्धित विभाग के नोडल अधिकारी द्वारा सत्यापित किया जाएगा। सम्बन्धित विभाग (जहां संविदाकर्मी कार्यरत है) द्वारा भी विभाग में कार्यरत संविदाकर्मियों की सूचना विभागीय पोर्टल पर की जा सकेगी। उक्त डाटा बेस को सम्बन्धित विभाग (जहां संविदाकर्मी कार्यरत है) द्वारा नियमित रूपे से अपडेट किया जाएगा।

श्रेणी:- 4 लघु व सीमान्त कृषक लघु व सीमान्त कृषक जो जन आधार कार्ड से जुडे़ हुए नहीं हैं, वे ई-मित्र के माध्यम से जनआधार पोर्टल पर जनआधार कार्ड में लेंड होल्डिंग की सीडिंग करवा सकेगें। सीडिंग के उपरान्त योजना के रजिस्ट्रेशन पोर्टल पर स्वय्ं Online अथवा ई-मित्र के माध्यम से पंजीकरण करवाना जरूरी होगा।

श्रेणी:- 4 अन्य परिवार

ऐसे परिवार जो चारो श्रेणियों में नहीं है और राज्य/केन्द्र सरकार के द्वारा मेडिक्लेम/मेडिकल अटेन्डेस नियमों के अन्तर्गत लाभ नहीं ले रहे हैं, प्रीमियम का 50 प्रतिशत भुगतान कर योजना में शामिल हो सकते हैं। अन्य परिवार स्वय्ं Online अथवा ई-मित्र से पंजीयन करवा सकेगें। प्रीमियम की राशि के रूप में 850 रूपये प्रति परिवार प्रतिवर्ष ई-मित्र केन्द्र के माध्यम से या डिजिटल पेमेंट मोड से भुगतान करना होगा।

मुख्यमन्त्री चिरंजीवी स्वास्थ्य बीमा योजना मे पंजीकरण कहां करवाये

ग्राम पंचायत मुख्यालय पर स्थित राजीव गांधी सेवा केन्द्र ई-मित्र

मुख्यमन्त्री चिरंजीवी स्वास्थ्य बीमा योजना के पाॅलिसी दस्तावेज कहां से लें:- पंजीकरण के उपरान्त पाॅलिसी दस्तावेज डाउनलोड कर प्राप्त किया जा सकता है। ई-मित्र कियोस्क से निर्धारित शुल्क का भुगतान कर पाॅलिसी दस्तावेज का प्रिन्ट भी लिया जा सकता है।

मुख्यमन्त्री चिरंजीवी स्वास्थ्य बीमा योजना मे पंजीकरण के लिए दस्तावेज

आधार कार्ड राशन कार्ड जन आधार कार्ड बैक डायरी श्रमिक कार्ड/जाॅब कार्ड

महत्वपूर्ण लिंक :- मुख्यमन्त्री चिरंजीवी स्वास्थ्य बीमा योजना के अन्तर्गत आने वाले चिकित्सालयों की सूची :- Jameel Attari

मुख्यमन्त्री चिरंजीवी स्वास्थ्य बीमा योजना के अन्तर्गत आने वाली बीमारियों के पैकेज :- Jameel Attari

योजना के बारे में ज्यादा जानने के लिए सम्पर्क करें:- सम्पर्क 1800 180 6127